Luštica

Luštica je poluostrvo u Crnoj Gori na ulazu u Boku kotorsku. Širina Boke između kraja poluostrva i rta Kobila je široka jedva 1,5 km. Administrativno je podijeljen između opština Herceg Novi i Tivat. Poluostrvo je dugo 13 kilometara, a površina mu je 47 km². Dužina obale, izuzetno razvedene, s mnogo malih draga i rtova, iznosi skoro 35 km. Najveći vrh je Obosnik (586 m). U istorijskim izvorima Luštica se spominje od trinaestog vijeka, a o bogatoj prošlosti svjedoče brojni sakralni objekti. Poluostrvo je slabo naseljeno, pošto su veliki kompleksi zemljišta bili u vlasništvu vojske. Oko 400 stalnih stanovnika raspoređeno je u desetak ruralnih naselja (Rose, Zembelići, Mitrovići, Mrkovi, Mardari, Zabrđe, Klinci, Begovići, Radovanići, Marovići, Eraci, Tići). Galerija